Binnensteat

In binnensteat is in soeverein lân dat alhiel omsletten wurdt troch drûch lân of dat oan in binnensee leit dy't net direkt yn ferbining stiet mei de iepen oseaan (lykas de Kaspyske See of de Fiktoariamar). Yn it Ingelsk wurde sokke lannen landlocked neamd, dat letterlik "omsletten troch lân" betsjut, mei as suggestje dat se 'op 't slot' sitte, dat wol sizze: gjin tagong ta de see hawwe.

Binnensteaten hawwe yn 'e regel te krijen mei swierrichheden dy't oaren lannen net kenne, benammen op it mêd fan 'e hannel, dy't òf troch de loft plakfine moat, wat tige djoer is, òf fia oare lannen rinne moat, dy't foar sok hannelsguod yn 'e regel trochfierheffings oplizze. Dêrfandinne hawwe binnensteaten der histoarysk faak nei stribbe om tagong ta de see te krijen, sels as dat mank gie mei in hege priis oangeande jild, polityk kaptaal of minskelibbens. Oan 'e oare kant is it ûnder beskate omstannichheden foar binnensteaten ek mooglik om fan harren problematyske geografyske sitewaasje in foardiel te meitsjen, sa't bgl. Switserlân en Eastenryk dien hawwe, dy't gauris profitearre hawwe fan 'e neutraliteit dy't fierhinne út harren status fan binnensteat fuortkomt.

Der binne 44 algemien as ûnôfhinklike en soevereine lannen erkende binnensteaten:
 20px Afganistan
 20px Andorra
 20px Armeenje
 20px Azerbeidzjan
 20px Boerkina Faso
 20px Boerûndy
 20px Bolivia
 20px Botswana
 20px Bûtan
 20px Eastenryk
 20px Etioopje
 15px   it Fatikaan
 20px Hongarije
 20px Kazachstan
 20px Kirgyzje
 20px Laos
 20px Lesoto
 20px Lychtenstein
 20px Lúksemboarch
 20px Malawy
 20px Maly
 20px Masedoanje 20px Moldaavje
 20px Mongoalje
 10px    Nepal
 17px  Niger
 20px Oezbekistan
 20px Paraguay
 20px Rûanda
 20px Sambia
 18px  San Marino
 20px Servje
 20px Simbabwe
 20px de Sintraal-Afrikaanske Republyk
 20px Slowakije
 20px Súd-Sûdan
 20px Swazylân
 15px   Switserlân
 20px Tadzjikistan
 20px Tsjaad
 20px Tsjechje
 20px Turkmenistan
 20px Uganda
 20px Wyt-Ruslân
Dêrfan lizze der mar twa, Bolivia en Paraguay op it westlik healrûn; alle oare binnensteaten lizze yn Jeraazje en Afrika. Der binne 3 saneamde enklavelannen, dy't folslein omsletten wurde troch ien en itselde oare lân. Dat binne: it Fatikaan en San Marino (beide folslein omsletten troch Itaalje) en Lesoto (dat folslein omsletten wurdt troch Súd-Afrika). Fierders binne der 2 saneamde 'dûbele binnensteaten', dy't folslein omjûn wurde troch oare binnensteaten. Om fanút sokke lannen by see te kommen, moatte dus minimaal twa grinzen oerstutsen wurde. Hjirby giet it om Lychtenstein (dat folslein omjûn wurdt troch de binnensteaten Switserlân en Eastenryk) en Oezbekistan (dat folslein omjûn wurdt troch de binnensteaten Afganistan, Kazachstan, Kirgyzje, Tadzjikistan en Turkmenistan).

Njonken de boppeneamde 44 algemien erkende binnensteaten binne der ek noch 4 binnensteaten wêrfan't de ûnôfhinklikheid en soevereiniteit net algemien erkend wurdt. Dat binne:
 20px Kosovo
 20px Nagorno Karabach 20px Súd-Osseesje
 20px Transnistrje

Kategory:Geografy
Kategory:Polityk